b'\n_START_ARTICLE_\nStella Rimington\n_START_SECTION_\nBakgrunn\n_START_PARAGRAPH_\nHun ble f\xc3\xb8dt s\xc3\xb8r i London. I 1939 flyttet familien fra South Norwood til Essex. Hun gikk p\xc3\xa5 skole i Nottingham og studerte engelsk litteratur og arkivvesen i Edinburgh og Liverpool. Hun var ogs\xc3\xa5 i en periode au pair i Paris._NEWLINE_I 1963 giftet hun seg med John Rimington og flyttet i 1965 med ham til India, der han arbeidet ved det britiske h\xc3\xb8ykommissariat i Delhi.\n_START_SECTION_\nEtterretningsarbeid\n_START_PARAGRAPH_\nI India ble hun sekret\xc3\xa6r i det britiske etterretningsvesenet. I 1969 vendte hun sammen med ektemannen tilbake til London og begynte \xc3\xa5 virke for innenriksetterretningen. Rimington arbeidet med tre omr\xc3\xa5der: Trusler mot statens sikkerhet, spionasje og terrorisme. Mens hun arbeidet i antispionasjeavdelingen fant blant annet paraplyattentatet (1978) sted._NEWLINE__NEWLINE_I 1989 vitnet hun i retten mot den tsjekkoslovakiske spionen V\xc3\xa1clav Jel\xc3\xadnek (straffeforfulgt under aliaset \xc2\xabErwin van Haarlem\xc2\xbb) og ble da presentert under aliaset \xc2\xabMiss J\xc2\xbb. _NEWLINE_I 1990 ble hun forfremmet til en av etterretningstjenestens to stillinger som Deputy Director General og hadde oppsynet med MI5s flytting til Thames House._NEWLINE_General director for MI5: I 1992 overtok hun som generaldirekt\xc3\xb8r for MI5. Hun var den f\xc3\xb8rste generaldirekt\xc3\xb8r hvis navn ble offentliggjort ved utnevnelsen. I 1993 ble Rimington den f\xc3\xb8rste generalsekret\xc3\xa6r for MI5 noensinne som lot seg fotografere for en brosjyre som beskrev organisasjonens virksomhet._NEWLINE_I hennes embedsperiode var antispionasjearbeid et hovedomr\xc3\xa5de for MI5.\n_START_SECTION_\nForfatterinne\n_START_PARAGRAPH_\nEtter at hun ble pensjonist begynte hun \xc3\xa5 skrive spionthrillere. I 2001 utkom selvbiografien Open Secret, som ble en bestselger i England._NEWLINE_Tidlig i 2009 fikk hun offentlig oppmerksomhet idet hun kritiserte landets antiterrorstrategi: \xc2\xabVi lever i angst i en politistat. Nettopp dette er noe som terroristene \xc3\xb8nsker \xc3\xa5 oppn\xc3\xa5.\xc2\xbb \xc2\xabRegjeringen skremmer borgerne, for \xc3\xa5 kunne f\xc3\xa5 vedtatt lover som innbstrenker deres friheter.\xc2\xbb Den britiske regjering svarte at man la stor vekt p\xc3\xa5 \xc3\xa5 balansere mellom overv\xc3\xa5king og respekten for borgernes privatsf\xc3\xa6re.\n_START_SECTION_\nInspirasjon for filmfigur\n_START_PARAGRAPH_\nRimington ble kort tid etter utnevnelsen til sjef for MI5 inspirasjon for filmrolleskikkelsen M i James Bond-filmene. Fra 1995 ble denne skikkelsen fremstilt som en kvinnelig toppsjef,skj\xc3\xb8nt ikke for MI5, men for den britiske utenriksetterretning, MI6. James Bonds sjef M ble fra 1995 spilt av Judi Dench. Dench s\xc3\xa5 Stella Rimington som hvordan hun gestaltet rollen.'